CELEX: 32014D0147
Language: fi
Date: 2014-03-17 00:00:00
Title: Neuvoston päätös 2014/147/YUTP, annettu 17 päivänä maaliskuuta 2014 , Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta

18.3.2014   
            
            
               FI
            
            
               Euroopan unionin virallinen lehti
            
            
               L 79/42
            
         
      NEUVOSTON PÄÄTÖS 2014/147/YUTP,
   annettu 17 päivänä maaliskuuta 2014,
   Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto antoi 20 päivänä joulukuuta 2010 päätöksen 2010/788/YUTP (1).
            
         
               (2)
            
            
               Yhdistyneiden kansakuntien turvallisuusneuvosto hyväksyi 30 päivänä tammikuuta 2014 päätöslauselman 2136 (2014) Kongon demokraattisesta tasavallasta. Päätöslauselmassa määrätään täydentävästä poikkeuksesta aseita ja niihin liittyviä tarvikkeita koskevaan toimenpiteeseen ja muutetaan nimeämisperusteita matkustusrajoitusten ja varojen jäädyttämisen osalta, sellaisina kuin ne on määrätty 31 päivänä maaliskuuta 2008 annetussa Yhdistyneiden kansakuntien turvallisuusneuvoston päätöslauselmassa 1807 (2008).
            
         
               (3)
            
            
               Unionin lisätoimet ovat tarpeen tiettyjen toimenpiteiden panemiseksi täytäntöön.
            
         
               (4)
            
            
               Neuvoston päätös 2010/788/YUTP olisi näin ollen muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/788/YUTP seuraavasti:
   
               1)
            
            
               Lisätään 2 artiklan 1 kohtaan alakohta seuraavasti:
               
                           "d)
                        
                        
                           yksinomaan Afrikan unionin alueellisen erityisryhmän tukemiseen tai käyttöön tarkoitettujen aseiden ja niihin liittyvien tarvikkeiden toimittamiseen, myyntiin tai siirtämiseen taikka niihin liittyvän rahoituksen, teknisen avun tai koulutuksen toimittamiseen."
                        
                     
         
               2)
            
            
               Korvataan 3 artikla seuraavasti:
               "3 artikla
               Jäljempänä 4 artiklan 1 kohdassa sekä 5 artiklan 1 ja 2 kohdassa säädetyt rajoittavat toimenpiteet kohdistetaan seuraaviin pakotekomitean nimeämiin henkilöihin ja tarvittaessa yhteisöihin:
               
                           —
                        
                        
                           edellä 1 artiklassa tarkoitettua aseidenvientikieltoa ja siihen liittyviä toimenpiteitä rikkovat henkilöt ja yhteisöt;
                        
                     
                           —
                        
                        
                           Kongon demokraattisessa tasavallassa toimivien ulkomaisten aseellisten ryhmien poliittiset johtajat ja sotilasjohtajat, jotka estävät näihin ryhmiin kuuluvien taistelijoiden aseistariisunnan ja vapaaehtoisen kotiuttamisen tai uudelleensijoittamisen;
                        
                     
                           —
                        
                        
                           kongolaisten puolisotilaallisten joukkojen, myös Kongon demokraattisen tasavallan ulkopuolelta tukea saavien, poliittiset johtajat ja sotilasjohtajat, jotka estävät taistelijoidensa osallistumisen aseistariisunta-, demobilisaatio- ja sopeuttamisprosesseihin;
                        
                     
                           —
                        
                        
                           Kongon demokraattisessa tasavallassa toimivat henkilöt ja yhteisöt, jotka sovellettavan kansainvälisen oikeuden vastaisesti värväävät lapsia aseellisiin selkkauksiin tai käyttävät heitä niissä;
                        
                     
                           —
                        
                        
                           Kongon demokraattisessa tasavallassa toimivat henkilöt ja yhteisöt, jotka ovat osallisina suunnittelemassa, johtamassa tai osallistumassa lasten ja naisten ottamiseen kohteiksi aseellisessa selkkauksessa, mukaan lukien tappaminen ja vammauttaminen, raiskaukset ja muu seksuaalinen väkivalta, kaappaukset, pakkosiirrot sekä kouluihin ja sairaaloihin kohdistuvat hyökkäykset;
                        
                     
                           —
                        
                        
                           henkilöt ja yhteisöt, jotka estävät humanitaarisen avun saamisen tai jakamisen Kongon demokraattisessa tasavallassa;
                        
                     
                           —
                        
                        
                           henkilöt ja yhteisöt, jotka tukevat aseellisia ryhmiä Kongon demokraattisessa tasavallassa luonnonvarojen, mukaan lukien kulta ja luonnonvaraiset eläimet ja kasvit sekä niistä saatavat tuotteet, laittomalla kaupalla;
                        
                     
                           —
                        
                        
                           henkilöt ja yhteisöt, jotka toimivat nimetyn henkilön tai yhteisön puolesta tai tämän johdolla taikka nimetyn henkilön tai yhteisön omistuksessa tai määräysvallassa olevan yhteisön puolesta tai sen johdolla;
                        
                     
                           —
                        
                        
                           henkilöt ja yhteisöt, jotka suunnittelevat, johtavat tai rahoittavat Yhdistyneiden kansakuntien Kongon demokraattisessa tasavallassa toteutettavan vakauttamisoperaation (MONUSCO) rauhanturvaajiin kohdistuvia hyökkäyksiä tai osallistuvat niihin;
                        
                     
                           —
                        
                        
                           henkilöt ja yhteisöt, jotka tarjoavat rahoitustukea tai aineellista tai teknistä tukea taikka tavaroita tai palveluja nimetylle henkilölle tai yhteisölle tai näiden tukemiseksi.
                        
                     Nämä henkilöt ja yhteisöt luetellaan liitteessä."
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 17 päivänä maaliskuuta 2014.
      
         
            Neuvoston puolesta
         
         
            Puheenjohtaja
         
         C. ASHTON
         
      
   
   
      (1)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).